
 M'mudzi wina m'mbali mwa Phiri la Kenya kum'mawa kwa Afilika, mtsikana wina anali kugwira nchito m'munda ndi amai ake.






 Dzina lake anali Wangari.




 Wangari anali kukonda kukhala pabwalo.






 M'munda mwa banja lake anali kuphwanya dothi ndi chikwanje.






 Anabyala timbeu tating'ono ting'ono m'dothi lofunda.



 Nthawi imene amakonda kwambiri inali nthawi ya madzulo pamene dzuwa litalowa.



 Ngati kwada kwambiri ndipo sangathe kuona m'mera, Wangari anali kudziwa kuti ndi nthawi imene afunikira kumapita kunyumba.



 Anali kulondola tinjira ting'ono ting'ono m'minda, kuwolokanso mitsinje.



 Wangari anali mwana wochenjera ndipo anali kufunitsitsa kupita kusukulu. Koma atate ndi amai ake anali kufuna kuti azikhala kunyumba ndi kuthandizira pa nchito za pa nyumba.






 Pamene anali zaka zisanu ndi ziwiri, mlongo wake wam'mkulu ananyengera makolo ake kuti amuleke apite kusukulu.



 Anali kukonda kuphunzira!






 Wangari anaphunzira zinthu zambirimbiri ndi buku lililonse limene anawerenga.






 Anakhoza kwambiri kusukulu ndipo anaitanidwa kuti akaphunzire ku Amelika.






 Wangari anasekelera! Anali kufuna kudziwa zinthu zambiri za dziko.



 Kusukulu la ku Amelika Wangari anaphunzira zinthu zatsopano. Anaphunzira za zomera ndi m'mene zimakulira.



 Ndipo anakumbukira m'mene iye anakulira:



 kusewera masewera osiyanasiyana ndi alongosi ake mumithunzi ya mitengo mu nkhalango yabwino ya Kenya.



 Pamene anali kuphunzira zambiri, anali kukumbukira chikondi chimene anali nacho pa anthu a ku Kenya.






 Anali kufuna kuti anthuwo azikhala okondwa ndi omasuka.






 Pamene anali kuphunzira zambiri, anali kukumbukira anthu a kunyumba ku Afilika.



 Atatsiriza maphunziro ake, anabwerera ku Kenya.






 Koma dziko lake linali litasintha.






 Minda zikuluzikulu zinaonekera kuphompho konse konse.



 Azimai analibe nkhuni zakuti asonkheze pamene ali kufuna kuphika chakudya.






 Anthu anali osauka ndiponso ana anali ndi njala.



 Wangari anadziwa zakuti achite. Anaphunzitsa azimai kubyala mitengo kuchokera ku njere.






 Azimai anali kugulitsa mitengo ndi kugwiritsa nchito ndalama kusamalira mabanja ao.



 Azimai anali okondwera.






 Wangari anathandizira kuti azimva mphamvu ndi thanzi.



 Pamene nthawi inapita, mitengo yatsopano inamela mu nkhalango, ndipo mitsinje inayambanso kusefukila.






 Mau a Wangari anayenda mu Afilika yonse.



 Lero, mitengo miyanda miyanda inamera kuchokera ku njere za Wangari.



 Wangari anagwira nchito molimbika. Anthu am'dziko lonse anadziwa, ndi kumpatsa mphatso yotchuka.






 Yotchedwa Nobel Peace Prize, ndipo anali woyamba ku azimai a Afilika kulandira mphatso imeneyi.



 Wangari anamwalira mu 2011, koma tingathe kumkumbukira tikaona mtengo wabwino.

 M'mudzi wina pa mapiri a Phiri la Kenya, mtsikana wina agwira nchito m'minda ndi amai ake. Ndi wotangwanika pamene aona nkhalango zili kuoswa, koma anali kudziwa mphamvu ya tinjere ting'ono ting'ono.



 This is a Level 2 book for children who recognize familiar words and can read new words with help.

